4 Þjóðmál VETUR 2010 Fyrstu jólaendurminningar mínar eru frá þeim árum , er ég átti heima í Garðs - horni í Svarfaðardal . Þar var ég 3 ? 5 ára gamall . Það mun hafa verið á fyrstu jól - unum , sem ég man eftir , að á jólanóttina var stór grenjandi hríð . Ég man , að ég var fram í búri rétt áður en jólin komu . Svo allt í einu var eins og þrammað úti fyrir bæjardyrunum og svo hrikti og brakaði í bæjarhurðinni . Pabbi fór út og opnaði hurðina , til að sjá hvort nokkur væri kominn úti . ? Það var enginn . ég varð hálfhræddur um að þetta hefði verið einhver forynja . Svo var kveikt á kertaljósunum og þá breyttist allt viðhorf mitt , og svipur allra , á dularfullan hátt . Jólin voru komin . Þau komu að mér skildist , inn göngin , og fylltu allt með einhverjum unaðsleik . Allt varð óvanalegt . Inn voru bornir diskar með stórum stöflum af hangikjöti , bringukollum og magál . Stórir staflar af laufabrauði og kerti með hverjum diski . Kveikt hafði verið á einum fimm sex kertum , sem loguðu um baðstofuna . Kertið mitt var á rúmstöðlinum við höfðalagið á rúminu mínu . Ég sat hugfanginn og horfði á kertaljósið . Þetta var eitthvað annað en venjulega á kvöldin , þegar ekki logaði í baðstofunni nema á einum grútarlampa . Ég man eftir næstu jólum í Garðshorni . Þá var víst stillt veður . Að minnsta kosti var nú engin meinvættur að hrista bæjar - hurðina . En tilfinning mín var hin sama og árið áður . Jólin komu á sínum tíma inn göngin . Og allt heimilisfólkið breytti um svip . Ég man eftir öllu umstanginu dagana fyrir jólin og þá sérstaklega er verið var að skera út laufabrauðið . Pabbi sat á hjónarúminu , hafði fjöl á hnjánum og skar þar undurfagrar rósir í brauðið . Fögnuðurinn á jólanóttina endurtók sig frá árinu áður . Ég sat hugfanginn með kertið mitt . Og nú vissi ég iíka að allt þetta var gert til þess að halda hátíðlegt afmæli Jesú Krists . Og svo bættist þar við , að þegar ég var háttaður og allt fólkið líka , en lifði á einu kerti , þá fannst mér að ég mundi hljóta að sjá englana . Þetta hefir víst verið fyrir áhrif frá lestrinum . Annars man ég ekkert um hann . Upp frá því varð Jesús ákaflega mikil og voldug persóna í mínum hugarheimi . Ég fékk snemma fullvissu um að hann væri alltaf með mér . Fyrstu jólaminningar séra Friðriks * Þegar jólin komu inn göngin í Garðshorni _ _ _ _ _ _ _ _ _ _ _ _ _ _ * Kaflabrot úr bókinni Séra Friðrik segir frá , samtalsþáttum Valtýs Stefánssonar við séra Friðrik Friðriksson ( Bókfells - útgáfan , Reykjavík 1961 ) .